La Llum és una amfitriona molt bona, que respon ràpidament i ens va passar propostes d’activitats i facilitats diverses. I l’entorn és, ras i curt, meravellós. Ara bé, hi ha tres factors que cal tenir en compte. El primer, és l’accés a la casa. Tot i que ho avisa a l’anunci, s’ha de tenir en compte que inclou agafar un 4x4 (que proporcionen amb la casa per fer aquesta pista) i que el tros de camí que s’ha de fer són set o vuit minuts amb alguns trossos una mica exigents. Després, ens ha semblat que la casa, per a sis persones, era massa petita (si més no tenint en compte el preu). També és cert que, sent on som, passes tot el dia fora. El tercer problema ha estat la calor a dins de la casa. És un habitatge amb l’encant de la pedra, però molt poc ventilat. Una de les habitacions té un finestró molt petit i com que és just a sota la teulada, a l’agost hi feia molta calor. El menjador també era sufocant, amb tot obert. Hem trobat a faltar mosquiteres, per poder obrir tranquil·lament a la nit. Ho vam comentar i com que no hi havia massa alternativa vam acabar comprant un ventilador, que ens va permetre dormir les altres tres nits. Si es tenen aquests factors en compte, pot ser un molt bon lloc on desconnectar i fer servir de base per explorar la zona. Però a nosaltres ens va semblar que havíem de fer massa ajustaments pel preu.